cyanic-selkie/wikianc huggingface dataset:
ריפוי האישה זבת הדם
הנידה והזבה לפי התורה
בגלל הדימום מתמשך, נחשבה האישה על פי התורה כמי שמצויה בנידה (או בעת דימומי המחזור שלה), ולכן טמאה. מה שמנע ממנה להשתתף בטקסי פולחן דתיים מסוימים (למשל הגעה לתפילה במקדש), ואף לקיים יחסי אישות. כדי להיחשב כטהורה, הדימום חייב להיפסק למשך שבעה ימים לפחות. בגלל הדימום המתמיד, אישה זו חיה במצב מתמשך של טומאה, מה שגרם לה סבל גופני ונפשי רב, והיה עלול להביא לבידודה החברתי והדתי.
כנף הבגד - הציצית
בשורות מתי ולוקס מפרטות שהאישה זבת הדם נגעה "בכנף בגדו" של ישו. קרוב לוודאי שהכוונה היא לאחיזה בציצית בגדו של ישו. כמו כל היהודים שומרי התורה, נהג גם ישו לעטות עליו ציצית, שכן ישו שמר את התורה עד האות האחרונה ,אף כי, נזף באותם פרושים וצדוקים צבועים שנהגו להאריך את ציציותיהם יתר על המידה רק כדי להראות צדיקים לאחרים.
בבשורות מרקוס ולוקס משולב נס ריפוי זה כנס נוסף, כאשר ישו היה בדרכו לביתו של יאיר על מנת לרפא (ולמעשה להחיות) את בתו של יאיר.
מטוס קרב של הדור הרביעי
מטוס קרב של הדור הרביעי הוא מטוס קרב סילוני שיוצר לראשונה בין שנות ה-1970 ואמצע שנות ה-90 של המאה ה-20. דגמים מתקדמים של דור זה מכונים מטוסי דור 4.5 מכיוון שהם כוללים יכולות חימוש ואוויוניקה מתקדמים ומספר מאפיינים של דור חמישי ומיוצרים גם בימינו אנו. בגלל הקשיים בפיתוח מטוסי דור חמישי, הדור הרביעי מתאפיין בתקופת שירות ארוכה במיוחד.
מטוסי דור רביעי פותחו כתוצאה מהלקחים שנלמדו בתפעול של מטוסי הדור השלישי שבו קווי התכנון הכלליים נשענו על ההשערה שקרבות האוויר יתנהלו במרחקים גדולים ובעזרת טילי אוויר אוויר. במטוסי דור רביעי הדרישות העיצוב חזרו לביצועי פנייה והאצה, כמו כן כהמשך המגמה מהדור הקודם מטוסי דור רביעי הם רב משימתיים.
מאפיינים
בשנות ה-1970 חילות האוויר של המערב מצאו עקב לקחי מלחמת וייטנאם כי התמקדותם בתפעול טילי אוויר אוויר הייתה שגויה שכן המציאות בשדה הלחימה האווירי הקטינו את אמינותם של הטילים וכן לא אפשרו שימוש בהם בטווחים של מעבר לטווח הראייה (BVR) בגלל הדרישה לזיהוי וויזואלי. לכן מטוסי הקרב של הדור הזה תוכננו בשביל לתת לטייסים ביצועים אוויוניים וכן ביצועים של דחף, מהירות וכושר פנייה מיטביים. המטוס הראשון בדור זה, ה-F-14 טומקט, עוצב במקור כחלופה ל-F-111B אך כלל חופה מוגדלת, מנועים חזקים, תותח מובנה וכושר תמרון טוב יחסית למטוסי הדור הקודם.
מערכות בקרה דיגיטליות חדישות אפשרו לייצר מטוסים אל יציבים שמנוהגים על ידי מערכות בקרת טיסה מסוג טוס על חוט, שעל ידי טיסה על סף איבוד שליטה הקנו יכולות תמרון גבוהות למטוס, הראשון מבין המטוסים האל יציבים בדור זה הוא ה-F-16.
מטוסי דור רביעי גם תוכננו להשתמש במגוון מכשירי אוויוניקה דיגיטליים שתקשרו בינם לבין עצמם בפסי תקשורת דוגמת ה-MIL-STD-1553, סוגי מערכות והאינטגרציה ביניהם אפשרו לטייס להשתמש בממשקים כגון צגים רב-תכליתיים, מסכי תע"ל ופנלי בקרה עיליים המציגים הרבה יותר מידע שימושי לטייס ומאפשרים לו לתפעל ביתר קלות את מערכות המטוס ולשמור על מודעות מצבית בצורה יותר יעילה.
כמו כן מטוסי דור זה כללו מערכות זיהוי עמית טורף מתקדמות שאפשרו למטוס הקרב לחקור מטוסים אחרים ולקבוע את טיבם ללא הצורך לזיהוי ויזואלי וכן אפשר לבקרים האוויריים תמונת מצב פשוטה ואמינה יותר, מה שאפשר את היירוט בטווחים של מעבר לטווח הראייה. במלחמת המפרץ, מרבית ההפלות הושגו על ידי טילי אוויר אוויר בטווחים ארוכים במיוחד.
מספר תפיסות עיצוב ויכולות יושמו לראשונה בחלק גדול ממטוסי דור רביעי כגון עקרון ה-HOTAS (ידיים על המצערת והסטיק) שעל ידי אינטגרציה מתוחכמת בין ממשק הטייס למערכות הקנה לטייס יכולת לתפעל את המערכות הקריטיות לקרבות אוויר במהירות וללא הדרישה להוריד את ידיו ממשקי הניהוג, שלעיתים קרובות דורש הפסקת התמרון. השימוש בכלי נשק מתוחכמים גבר אף הוא, ומטוסי דור רביעי ברובם כללו יכולות רב משימתיות תוך יצירת ממשק למגוון גדול של כלי נשק, ומנשאים חיצוניים כגון פודי לייזר או ניווט מתקדמים.
דור 4.5
לקראת אמצע שנות ה-1990 עקב קשיים בפיתוח מטוסי דור חמישי, צמחה דרישה למטוסי קרב דור רביעי בעלי יכולות משודרגות בשביל לגשר על הפער עד לפיתוח הדור הבא. מטוסים אלה אימצו מספר מהמאפיינים של דור חמישי ונקראים מטוסי דור 4.5. אינטגרציה של מערכות מתקדמות בתחומי לוחמה אלקטרונית, רשתות תקשורת מוצפנות וחימוש מובנים במטוס שדרגו את תכונות השליטה והבקרה, השרידות מאיומים ותאימות לסוגי חימוש מתוחכמים ורבים אף יותר, עם התאמה לדגמי חימוש עתידיים. חלק ממטוסי דור 4.5 כוללים מכ"ם מערך סריקה אלקטרונית מתקדמים, חלק מטוסי דור 4.5 כוללים גם אמצעים להקטנת חתימת מכ"ם להגדלת השרידות.
מטוסי קרב דור 4.5 עוברים שדרוגים מתמידים ונמכרים גם כיום.
ארמון בבלסברג
ארמון בבלסברג (בגרמנית: Schloss Babelsberg) שוכן בפארק בבלסברג שבעיר פוטסדאם, בירת מדינת ברנדנבורג. והוא חלק ממחוז בבלסברג.
היסטוריה
תכנון הארמון והגנים סביבו החל בשנת 1833 כטירה עבור הנסיך וילהלם ושימשה אותו מעל ל-50 שנה. המבנה תוכנן בסגנון גותי אנגלי בשיתוף פעולה של האדריכל קארל פרידריך שינקל עם האדריכלים לודוויג פרזיוס ויוהאן היינריך שטראק. בניית הטירה בוצעה בין השנים 1835–1849, נחשבת לעבודתו הטובה ביותר של שינקל, והטביעה את חותמה העיצובי על הסגנון הגותי. הטירה מהווה עד היום מקור לחקר הסגנון הגותי ודוגמה מרכזית של הידע האדריכלי בימי הביניים.
ירגזי הרסן
ירגזי הרסן (שם מדעי: Baeolophus wollweberi) הוא מין של ציפור שיר קטנה ממשפחת הירגזיים. ירגזי הרסן הוא עוף קטן וקולני; אורכו 10 ס"מ ומסתו 10 גרם. גופו אפור וראשו צבוע שחור ולבן בדוגמה המזכירה מעט רסן, ומכאן שמו. ירגזי הרסן הוא מין מקסיקני בעיקרו, כאשר רק חלק קטן מתפוצתו נמצא בארצות הברית.
מאפיינים חיצוניים
ירגזי הרסן הוא עוף קטן וקולני; אורכו 10 ס"מ ומסתו 10 גרם. גופו אפור וראשו צבוע שחור ולבן בדוגמה המזכירה מעט רסן, ומכאן שמו. יש לו ציצה קטנה אפורה במרכזה ושחורה בשוליה. גחונו נוטה לכיוון הבז' וגבו, זנבו וכנפיו כהים. הזנב ארוך יחסית והכנפיים עגולות. הוא דומה לירגזי גמבל, אבל נבדל ממנו בציצתו, ולירגזי הטקסני, ממנו הוא נבדל בדוגמת הפנים. הוא דומה במיוחד לירגזי המצויץ, אבל לא קשור אליו, שכן הירגזי המצויץ חי באירופה, וירגזי הרסן – בצפון אמריקה.
התנהגות
ירגזי הרסן מקפץ בזריזות בין ענפי העצים, בודק ומחפש חרקים בעלים ובענפים, ואף נתלה הפוך מהם. לרוב הוא נצפה בלהקות מעורבות מינים תוך חיפוש אחר מזון. להקות אלו כוללות לרוב מלכילונים, וירואיים, סבכי העולם החדש, טנגריים, חטפיתיים, ומיני ירגזיים אחרים. ירגזי הרסן המבוגר ביותר שתועד היה לפחות בן 6 שנים ו–7 חודשים כאשר הוא נלכד מחדש ושוחרר באריזונה. הירגזי ניזון בעיקר מחרקים (במיוחד זחלים וחיפושיות), כולל ביצי חרקים וגלמים. אוכל גם זרעים שונים ויגיע גם למתקני האכלת ציפורים. הירגזי מפצח זרעים על ידי החזקתם ברגלו והכאה בזרע במקורו כבפטיש.
בעונת החורף הקרה, הירגזים יוצרים מעין להקות חורף. זוגות עשויים להישאר יחד בכל עונות השנה, ולבסס טריטוריית קינון לאחר התפרקות להקות החורף בתחילת האביב. בדרום ארצות הברית, עונת הקינון חלה מאפריל עד יוני. הקן נמצא בחור בעץ, לעיתים קרובות בחלק מת או קטוע, אבל גם בחלל טבעי או בקן נקר ישן. ישתמש גם בתיבות קינון מלאכותיות. הקן בנוי מחומרים רבים, בהם דשא, עלים, קורי עכביש, חזזיות, ופרווה. הנקבה מטילה 5–7 ביצים לבנות. התנהגות הקינון לא ידועה ברובה, אבל משוער כי רק הנקבה דוגרת, ושני ההורים מאכילים את הגוזלים. בקינים של ירגזי הרסן, יש לעיתים קרובות פרט נוסף אחד או יותר שעוזרים לגדל את הגוזלים, והוא המן הצפון אמריקאי היחיד במשפחתו אצלו תכונה זו נפוצה.
בית גידול ותפוצה
ירגזי הרסן הוא מין מקסיקני בעיקרו, כאשר רק חלק קטן מתפוצתו נמצא בארצות הברית. באריזונה, ירגזי הרסן חי בדרך כלל באזורים גבוהים יותר מאשר ירגזי הערער, אך נמוכים יותר מאשר הירגזי המקסיקני. הירגזי המקסיקני נוטה לחפש מזון בחורשי אורנים, ואילו ירגזי הרסן מעדיף לחפש בחורשי אלון. באזורים בהם תפוצתו מתלכדת עם זו של ירגזי הערער, ירגזי הרסן חי בסבכי אלון צפופים, בעוד שירגזי הערער חי בחורשי אלון וערער פתוחים. טווח התפוצה (כ–1,060,000 קמ"ר) וגודל האוכלוסייה של מין זה גדולים מאוד, ולכן המין אינו מתקרב לסף סכנת הכחדה לפי קריטריון גודל הטווח וקריטריון גודל האוכלוסייה. מגמת האוכלוסייה יציבה, ועל כן המגמה לא מצטמצמת בקצב מהיר מספיק כדי להתקרב לסף סכנת הכחדה לפי קריטריון מגמת האוכלוסייה. ירגזי הרסן מסווג כמין ללא חשש.
טקסונומיה
מיני הסוג באולופוס סווגו בעבר בסוג ירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג באולופוס, כפי שביצעו גופים אחדים, בהם IUCN, ITIS, ו-IOC.
העץ הפילוגנטי של הסוג באולופוס על פי יוהנסון ואחרים (2013):
תת-מינים
איגוד האורניתולוגים הבינלאומי מכיר בארבעה תת-מינים שונים של ירגזי הרסן:
חקירת בית הדין הפלילי הבין-לאומי בעניין פלסטין
חקירת בית הדין הפלילי הבין-לאומי בעניין פלסטין החלה ב-20 בדצמבר 2019, כאשר התובעת הכללית של בית הדין הפלילי הבין-לאומי, פאטו בנסודה, הכריזה על חקירת פשעי מלחמה שלכאורה שבוצעו במסגרת הסכסוך הישראלי-פלסטיני.
רקע
ב-29 בנובמבר 2012 התקבלה החלטת 67/19 של העצרת הכללית של האו"ם, ובעקבותה שודרג מעמד של הרשות הפלסטינית ל"מדינה משקיפה שאינה חברה". שינוי הסטטוס נחשב למעשה כהכרה בפועל במדינה פלסטינית ריבונית.
במאמר דעה שפורסם ב-2014 אמר התובע כי כתוצאה מהמעמד החדש פלסטין יכולה להצטרף לאמנת רומא. חקירה ראשונית בעניין הסכסוך הישראלי-פלסטיני התחילה כבר ב-2015. מדינת ישראל איננה חברה בבית הדין הפלילי הבין-לאומי. בינואר 2015 פלסטין התקבלה כחברה ה-123 בבית הדין. בתגובה לטענות פלסטיניות והגישושים הפלסטיניים שמטרתם הייתה פתיחת חקירה בין-לאומית נגד ישראל, טענה מדינת ישראל כי אין לבית המשפט סמכות שיפוט בעניין מאחר שהרשות הפלסטינית איננה מדינה ריבונית. טיעון דומה הושמע על ידי היועץ המשפטי לממשלה, אביחי מנדלבליט, מספר שעות לפני ואחרי הודעתה של בנסודה על פתיחת החקירה בדצמבר 2019. עם זאת, בנסודה סירבה בשלוש הזדמנויות שונות לפתוח בחקירה נגד ישראל. התלונות אותן דחתה היו קשורות לפרשת המרמרה.
התלונה
לטענתה של בנסודה, הקריטריונים לחקירה מלאה קיימים אך טרם נקבעה סמכות שיפוט של חקירה שכזו. בנסודה הצהירה כי "השתכנעתי כי בוצעו או מבוצעים פשעי מלחמה בשטחי הגדה המערבית, מזרח ירושלים ורצועת עזה". במקביל הצהירה בנסודה כי היא סוברת כי חמאס וארגוני טרור פלסטיניים אשמים גם הם בפשעי מלחמה דומים אך טענה כי אין מנגנון להעניש פשעים שכאלה. באותה הצהרה אמרה בנסודה כי "ישנו בסיס לחקירה גם נגד חברים בחמאס ובארגונים פלסטיניים אחרים בחשד לפשעי מלחמה, ובהם תקיפת אזרחים ומבנים אזרחיים, שימוש במגינים אנושיים ועינויים".
ישראל מואשמת כי הקימה התנחלויות בגדה המערבית באופן בלתי חוקי ואף הפרה דיני מלחמה במהלך מבצע צוק איתן. אחת מהטענות הייתה שישראל תקפה מתקנים של הצלב האדום. מנגד ארגוני טרור פלסטיניים, שבראשם עומד חמאס, מואשמים בתקיפה מכוונת של אזרחים ישראלים ושימוש באזרחים פלסטינים כמגן אנושי.
השתלשלות האירועים
ב-16 במרץ 2020 לאחר הגשת סיכומים של ידיד בית המשפט ביקשה בנסודה הארכה של חודש נוסף על מנת לשקול את השאלה על סמכות השיפוט בגדה המערבית, רצועת עזה ומזרח ירושלים, חודש לאחר מכן למעלה מ-180 ארגונים פלסטינים ובין-לאומיים הגישו מכתב תמיכה ברשות הפלסטינית.
ב-5 בפברואר 2021, החליט בית הדין ברוב קולות כי פלסטין היא מדינה המשתרעת על יהודה, שומרון, חבל עזה ומזרח ירושלים שנכבשו על ידי מדינת ישראל במלחמת ששת הימים. השופטים קבעו כי קיימת סמכות להחיל את חוקת רומא על פשעים לכאורה שבוצעו בשטחים אלה. בדעת מיעוט טען השופט כי אין סמכות שיפוט בשטחים הפלסטיניים. הוא הוסיף כי "המעורבות העמוקה של האו"ם במציאת פתרון ראוי למימוש מה שמכונה 'חזון שתי המדינות', תרומת הקוורטט עם מפת הדרכים ויוזמות השלום הקודמות שנתמכו בדרך כלל על ידי האו"ם ומשתקפות בשורה הארוכה של החלטות שהתקבלו על ידי העצרת הכללית, מועצת הביטחון וכן גופים אחרים של האו"ם, וההתייחסויות בהחלטות אלה להסכמי אוסלו. יחד הם מהווים רשת חשובה של כלי משפט בין-לאומי".
ב-2 במרץ 2021, הודיעה התובעת פאטו בנסודה על חקירת אירועים שהתרחשו ברצועת עזה וביהודה ושומרון החל מ-13 ביוני 2014, יום אחרי חטיפת ורצח שלושת הנערים בידי חמאס. החקירה עליה הכריזה התובעת פאטו בנסודה עוסקת בשלושה נושאים מרכזיים: הלחימה בעזה בזמן מבצע צוק איתן, הירי לעבר המפגינים בצעדת השיבה הגדולה ב-2018 והבניה בהתנחלויות בגדה המערבית. בנוסף לפעולות מדינת ישראל, יחקרו פעולותיהם של חמאס וארגוני הטרור האחרים בעזה.
ב-20 במרץ 2021, במסגרת צעד מחייב בחקירת פשעי המלחמה, בית הדין הבין-לאומי בהאג הקציב לישראל ולפלסטינים 30 יום להודיע אם יבחרו לחקור בעצמם את החשדות. ב-9 באפריל השיבה ישראל לבית הדין הפלילי הבין-לאומי בהאג כי היא דוחה לחלוטין את הטענה שביצעה פשעי מלחמה, והבהירה כי אין לבית הדין הסמכות לפתוח בחקירה נגדה על ביצוע פשעי מלחמה בגדה המערבית וברצועת עזה.
תגובות
ראש ממשלת ישראל, בנימין נתניהו, גינה בחריפות את החקירה במילים "יום שחור לאמת ולצדק" והוסיף כי הפתיחה בחקירה היא "אנטישמיות טהורה". הרמטכ"ל אביב כוכבי גינה את ההחלטה, הגדיר אותה "משוללת כל תוקף". מזכיר המדינה האמריקאי, מייק פומפאו, הצהיר בתגובה להחלטה כי "אנחנו מתנגדים בתוקף לחקירה הבלתי מוצדקת, שמכוונת לישראל באופן בלתי הוגן. הדרך לשלום מתמשך היא באמצעות משא ומתן ישיר". מדינות נוספות הביעו עמדה בעניין החקירה: כך למשל הונגריה הודיעה כי "היא מסכימה עם טיעוני ישראל" והביעה התנגדות לפתיחת החקירה . מנגד גרמניה הודיעה כי הם סומכים על בית הדין ורוצים להימנע מפוליטיזציה, אוסטרליה לעומתה טענה שעדיף לפתור את הנושא במשא ומתן.
בריאיון שנתנה בנסודה ב"טיימס אוף ישראל" תיארה את ההאשמות באנטישמיות "האשמה מצערת במיוחד, היא חסרת בסיס" והדגישה כי בית הדין הבין-לאומי שואף להיות הוגן וחסר פניות.
בוביאן
בוביאן (בערבית: بوبيان) הוא האי הגדול ביותר בשרשרת אי החוף של כווית הממוקם בפינה הצפון-מערבית של המפרץ הפרסי, עם שטח של. נמל מובארק אל קבר, שנמצא כעת בבנייה, נמצא בחופיו. כחלק מהפיתוח של נמל מובארק אל קבר, האי בוביאן יכיל תחנות כוח ותחנות משנה. תחנת כוח של 5,000 מגה וואט כבר נבנתה בסובייה.
היסטוריה
במהלך מלחמת המפרץ הראשונה, הייתה דליפת נפט גדולה באזור; בנוסף לכך, נהרסו ארבעה חלקים של הגשר, והם נבנו מחדש בשנת 1999. האי עצמו הוסב לבסיס צבאי בשנת 1991. בנובמבר 1994, עיראק קיבלה רשמית את הגבול המתוחם באו"ם עם כווית, אשר נכתב בהחלטות 687 (1991), 773 (1992) ו-833 (1993) של מועצת הביטחון של האו"ם אשר סיימו רשמית תביעה קודמת לאי בוביאן. גם איראן קרובה מאוד לאי.
בתגובה על הפיכתה של כווית לחתומה ה-169 על אמנת רמסר, הוגדרה שמורת מובארק אל-כביר כשטח הביצה הראשון במדינה בעלת חשיבות בינלאומית. השמורה, ששטחה 509,480 דונם, מורכבת מלגונות קטנות וביצות מלוחות רדודות והיא חשובה כתחנת ביניים לציפורים נודדות בשני נתיבי נדידה; מטורקיה להודו ומאירואסיה לאפריקה. גידול ציפורי מים כוללות את מושבת הרבייה הגדולה בעולם של הדרומס, והים שמסביב מהווה משתלה מרכזית למיני דגים מסחריים רבים.
נמל מובארק אל קאביר
נמל מובארק אל קאביר הוא חלק מיוזמת החגורה והדרך של סין. במסגרת יוזמת החגורה והדרך של סין, נמל מובארק אל קאביר הוא חלק מהשלב הראשון של פרויקט עיר המשי. בספטמבר 2020 דווח כי הנמל הושלם ב-53%. במרץ 2021, הוכרז כי כווית ופקיסטן יפתחו קשרים בין נמל גוואדר לנמל מובארק אל קאביר. נמל מובארק אל קאביר נמצא כעת בבנייה. כחלק מהפיתוח של נמל מובארק אל קאביר, האי בוביאן יכיל תחנות כוח ותחנות משנה. תחנת כוח של 5,000 מגה וואט כבר נבנתה בסובייה.
הוועדה המיוחדת לפניות הציבור
הוועדה המיוחדת לפניות הציבור או הוועדה לפניות הציבור היא ועדה מיוחדת שהוקמה בכנסת הארבע עשרה בשנת 1996.
תפקידה העיקרי הוא טיפול בפניות הציבור אל מול משרדי הממשלה השונים, ולתווך בין הממסד לאזרח. בכנסת השלישית הוקמה הוועדה כוועדת משנה של הכנסת. עיקר הפעילות של הוועדה הייתה להפנות את הפונים לכתובת הנכונה ברשות המבצעת. עם חקיקת חוק האומובודסמן בשנת 1971 הוחלט להעביר אליו את הפניות הכוללות תלונות, על גורמים החייבים לאזרח ואינם נותנים לו את המגיע לו. לעומת זאת, פניות של אנשים הנמצאים בבעיה והחוק אינו מסייע להם, המשיכו להיות מטופלות על ידי הוועדה. חברת הכנסת טובה סנהדראי, שעמדה בראשות ועדת המשנה בכנסת השביעית, העריכה שכשליש מהפניות הגיעו לפתרון חיובי.
מנחם רק עוז
מנחם (ראקוץ') רק-עוז (30 באוגוסט 1923 - 16 בנובמבר 2001) היה אתלט ישראלי, אלוף ושיאן ישראל בקפיצה לגובה. סגן-אלוף בצה"ל ומפקד בה"ד 8 ואיש המוסד.
ביוגרפיה
רק עוז נולד בחיפה וגדל בשכונת קריית חיים ליצחק ויפה ראקוץ'. אביו היה צלם ובעל חנות צילום. הוא התאמן בקבוצת הפועל קריית חיים.
בשנת 1942 התנדב ראקוץ' לחיל ההנדסה של הצבא הבריטי. הוא השתחרר בדרגת סרג'נט בשנת 1946. שימש כסמל מחלקה בגדוד 21 של חטיבת כרמלי. בגלל היותו ספורטאי מצטיין היה אחראי על אימון הגופני בגדוד.
באליפות הפועל שנערכה בתל אביב ביוני 1944 זכה ראקוץ' במדליית זהב, בריצת 100 מטר בתוצאה של 11.8 שניות.
ב-14 במאי 1948 קבע ראקוץ' בקפיצה לגובה שיא ישראלי חדש של "1.80,8 מטר" (הטעות במקור).
בשנת 1950 נשלח רקוץ' לבית ספר צבאי לאימון גופני בצרפת.
באליפות ישראל באתלטיקה שנערכה בתל אביב ביוני 1955 זכה רקוץ' במדליית כסף, בקפיצה לגובה בתוצאה של 1.71 מטר, אחרי אריה קלינשטוב-נווה ממכבי הצפון תל אביב (1.86 מטר).
באליפות ישראל באתלטיקה שנערכה בסוף יוני 1956 זכה ראקוץ' במדליית כסף, בקפיצה לגובה בתוצאה של 1.70 מטר, אחרי אריק איינשטיין מהפועל תל אביב (1.80 מטר).
בשנת 1958 נשלח עם רעייתו לשליחות במרוקו מטעם המוסד, על מנת לארגן את המחתרת היהודית במרוקו.
פיקד על בית הספר הצבאי לאימון גופני בה"ד 8 ועם סיום תפקידו זה בשנת 1965, התמנה לראש ענף אימון גופני. בשנת 1970 השתחרר מהצבא בדרגת סגן-אלוף.
משנת 1972 ניהל את המדור לפעילות ספורט עממי במינהל הספורט ויזם את מבצע צב"ר (צעיר, בריא, רענן).
פט פארקר
פט פארקר (באנגלית: Pat Parker; 20 בינואר 1944 - 19 ביוני 1989), משוררת ואקטיביסטית אמריקאית שחורה ולסבית.
ביוגרפיה
פארקר נולדה ב-20 בינואר 1944, בשם פטרישה קוקס (באנגלית: Patricia Cooks). היא גדלה עד גיל 4 בשכונת עוני שחורה ביוסטון אשר בטקסס, ולאחר מכן עברה משפחתה לאזור פרקינסון, שהיה בפריפריית העיר. הם גרו בבית קטן ללא מערכת ביוב באמצע שדה עשבים. אמה, מארי לואיז קוקס, עבדה כעוזרת בית, ואביה, ארנסט נת'ניאל קוקס, חידש צמיגים משומשים לפרנסתו.
בשנות ה-60 המאוחרות פארקר החלה להזדהות כלסבית. כבר בילדותה - בין גילאי 11-17 - הייתה לה מערכת יחסים רומנטית עם ילדה אחרת, אך כשהוריה גילו והענישו אותה, זה שכנע אותה להתכחש למשיכתה לנשים, עד שהחלה באקטיביזם במאבקי שחרור למיניהם, ואף הייתה לה מערכת יחסים עם אישה, והחליטה לצאת מן הארון.
את הקראת שירתה הפומבית הראשונה עשתה פארקר ב-1963, ועד 1968 כבר הייתה משוררת מקובלת במרחבים אקטיביסטים של נשים - לסביות, פמיניסטיות, ושחורות. נושאי שיריה כללו את מלחמת וייטנאם, זכויות האזרח, גזענות, זכויות נשים ועוד. מה שייחד אותה בתור משוררת היה שהיא לא רק פרסמה את שיריה בכתב, ולא רק הקריאה אותם באירועי חתימה, אלא נתנה בקריאתה מופע, ולכן נחשבה גם למופיעה בימתית. ספרה הראשון, "ילדה של עצמי" (באנגלית: Child of Myself) יצא ב-1972.
קהל קוראיה המשיך לגדול במשך שנות ה-70, והיא המשיכה לפרסם שירים, מקבצים, והקלטות שזכו לקבלה פופולרית וביקורתית נלהבת. בתוקפה זו, היא פרסמה אנתולוגיות מוקלטות בשיתוף פעולה עם ג'ודי גראן, והחלו ללמד את עבודתה בתוכניות מגדר באוניברסיטאות אמריקאיות. שיתופי פעולה נוספים שלה היו עם אודרי לורד, ונוצר בין השתיים קשר הדוק אשר נמשך על למותה של פארקר והיווה השראה לדורות המשך של משוררות ואקטיביסטיות; ועם שריל קלארק, שקראה לפארקר "הקול המוביל" של השירה הלסבית, והגדירה את שירתה של פארקר כמכוונת לעמת את הקהילות הלבנות והשחורות כאחת עם "הסכנה הכרוכה בלהיות לא-לבן, לא-זכר, ולא-הטרוסקסואל בתרבות שהיא גזענית, מיזוגנית, הומופובית, ואימפריאליסטית."
בשנות ה-70 פארקר החלה להיות פעילה בארגון הפנתרים השחורים, וב-1980 היא יסדה את המועצה המהפכנית של הנשים שחורות (באנגלית: Black Women's Revolutionary Council), וגם תרמה להקמת קולקטיב דפוס הנשים (Women's Press Collective), בנוסף לפעילות שוטפת במגוון ארגונים להט"בים. מ-1978 ועד 1987 היא עבדה במרכז לבריאות האישה באוקלנד כרכזת רפואית.
פארקר נפטרה מסרטן השד ב-1989, בגיל 45. היא הותירה אחריה שתי בנות ואת בת זוגה לחיים, מרטי דנהם.
סגנון
פארקר התעקשה על שימוש בעגה מדוברת של הקהילות מתוכן כתבה, כמו זו של שחורים דרומיים משכונות עוני. דבר זה לעיתים גרם למבקרי שירה לבטל את עבודתה, מה שעיכב במשהו את קבלת יצירותיה להיכלי האקדמיה, אך עם הזמן דווקא סגנון זה גרם לה להיחשב למשוררת עממית (folk) בולטת בזמנה, ולבסוף הפכה לחלק מהקאנון הספרותי של לימודים שחורים ולימודי מגדר.
שירתה נטתה לנושאים אוטוביוגרפיים, והיא התייחסה רבות לאירועים מילדותה, לאלימות בנישואיה, לסקס לסבי, ולמאבקי שחרור. היא עשתה הרבה "קולינג אאוט" (calling out - נזיפה פוליטית ו/או קריאה לסדר) בו מתחה ביקורת קשה גם על הקהילות שלה, והזהירה בפני תוצאות אישיות וחברתיות להתעלמות מהבעיות שהעלתה, שכללו אלימות כלפי נשים, נורמליזציה של אנשים להט"בים, והסתפקות בזכויות פורמליות לשחורים (כמו גישה לקלפי, ללא שינוי מהותי בממסד שגרם לאפליה בזכויות בחירה מלכתחילה).
עם זאת, יש גם הרבה הומור בשיריה, והיא ידועה בשל שימוש ב"פאנצ'ליין" - שורת מחץ, כמו בבדיחה. הפאנצ'ליין לפעמים היה הומוריסטי, אך לפעמים פשוט העביר מסר רגשי חד ומיידי.
יצירות משמעותיות
שני שירים של פארקר שמייצגים את עמדותיה הרדיקליות ואשר מבטאים נושאים שהיו בזמנה מושתקים במיוחד הם "איפה תהיו" שהיא הופיעה איתו בשיתוף עם היוצרת נדרה ג'ונסון, ו-Womanslaughter, אשר פורסם ב-1976. השיר נכתב כתגובה לרציחת אחותה הבוגרת על ידי בן זוגה, כאשר הלה ריצה עונש של שנה בלבד בתוכנית שחרור-עבודה בגין הרצח.
(תורגם על ידי ד"ר יעל לוי-חזן ופורסם בכּוּשִׁילָאִמָּאשֶׁלָּהֶם: שירה שחורה – אנתולוגיה זמנית. באר-שבע: רָעָב, 2012.)
היא ממשיכה בתיאור ש"הם יבואו" באופן מקצועי - להוציא קווירים ממגורים ומעבודות, באופנים נורמטיביים, ושה"נגעים" יילקחו לשיקום על ידי רופאים בחלוקים. כלומר, שהפחד העיקרי לא אמור להיות מארגונים שחורטים על דגלם את שנאת האחר, אלא מההגמוניה שלא מאפשרת לשונה להתקיים.
מורשת
פט פארקר נחשבת למשוררת מובילה בתחומי לימודים קווירים, פמיניזם ואקטיביזם שחור. נקראו על שמה בניינים רבים, כמו ספריה עירונית בניו יורק, מרכז קהילתי בשיקגו, וכן תוכניות מלגה ללימודי נשים באוניברסיטאות.
משוואת ריינולדס
משוואת ריינולדס היא משוואה דיפרנציאלית חלקית המתארת את פילוג הלחץ בשכבות דקות של זורם צמיג במכניקת הזורמים. המשוואה פותחה לראשונה על ידי אוסבורן ריינולדס ב-1886. ניתן להשתמש במשוואת ריינולדס כמעט לכל סוג של מסוב בו שני החלקים המוצקים מופרדים על ידי נוזל או גז.
המשוואה הכללית
כאשר:
הרחבת איבר הזרימה עקב גזירה
פתרון משוואה זו אינו משימה קלה, אך בגאומטריות פשוטות משוואה זו ניתנת לפתרון אנליטי.
דוגמה לפתרון אנליטי
בדוגמה הבאה ישנן שתי פלטות, התחתונה נעה בכיוון ציר x במהירות קבועה והעליונה סטטית אך בשיפוע.
הנחות לפתרון הבעיה
עבור הנחות אלו משוואת ריינולדס מצטמצמת לצורה הבאה:
פרופיל המשטח העליון הוא:
בידיעת פרופיל המשטח העליון ניתן למצוא את פילוג הלחץ בצורה אנליטית. הפתרון הוא:
כאשר k_1, k_2 הם קבועי האינטגרציה.
High Off Life
High Off Life הוא אלבום האולפן השמיני של הראפר האמריקאי פיוצ'ר. האלבום יצא לאור ב-15 במאי 2020, על ידי חברות התקליטים פריבנדז ואפיק רקורדס. האלבום הופק על ידי די ג'יי אסקו, חבר קרוב ומפיק תכוף של פיוצ'ר. האלבום כולל הופעות אורח של טראוויס סקוט, YoungBoy Never Broke Again, יאנג ת'אג, ליל עוזי ורט, דרייק, ליל דורק, מיק מיל, דו בוי, דה-בייבי וליל בייבי.
האלבום זכה בעיקר לביקורות חיוביות מצד מבקרי המוזיקה והגיע היישר אל המקום הראשון במצעד הבילבורד 200. זהו האלבום השביעי ברציפות של פיוצ'ר שהגיע למקום הראשון במצעד. האלבום נתמך על ידי חמישה סינגלים, "", "Last Name", "Life Is Good", "Tycoon", "Trillionaire", כאשר "Life Is Good" הגיע בשיאו למקום השני במצעד הבילבורד הוט 100.
מריה מאראגון, מלכת פורטוגל
מריה מאראגון, מלכת פורטוגל (ספרדית: María de Aragón; 29 ביוני 1482 - 7 במרץ 1517), הייתה בתם של המלכים הקתולים ואשתו של מנואל הראשון, מלך פורטוגל.
ביוגרפיה
מריה נולדה ב-29 ביוני 1482 בקורדובה, פרננדו השני, מלך אראגון ולאיזבלה הראשונה, מלכת קסטיליה. בצעירותה חשבו הוריה לחתנה עם ג'יימס הרביעי, מלך סקוטלנד, ומכיוון שאחותה קתרין מאראגון הייתה נשואה לארתור, נסיך ויילס, יוכלו שתי האחיות להביא שלום בין בעליהם, אולם ההצעה לא יצאה לבסוף אל הפועל. בשנת 1498 מתה אחותה איזבלה מאראגון, מלכת פורטוגל, וב-30 באוקטובר 1500 התחתנה מריה עם בעל אחותה - מנואל הראשון, מלך פורטוגל. למריה ומנואל נולדו 10 ילדים, וב-7 במרץ 1517 מתה מריה בליסבון.
משפחתה
ב-30 באוקטובר 1500 התחתנה מריה עם מנואל הראשון, מלך פורטוגל, ממנו נולדו לה 10 ילדים:
רומניה במשחקים האולימפיים לנוער
רומניה השתתפה בכל המשחקים האולימפיים לנוער מאז היווסדם באולימפיאדת הנוער סינגפור (2010). רומניה משתתפת גם במשחקי החורף האולימפיים לנוער. לאורך השנים צברו ספורטאי הנוער הרומניים 23 מדליות, מהן שמונה מדליות זהב. עשרים מדליות במשחקי הקיץ האולימפיים לנוער ושלוש מדליות זהב במשחקי החורף.
אולימפיאדת הנוער סינגפור (2010)
המשלחת הראשונה של רומניה למשחקים האולימפיים לנוער הייתה לאולימפיאדת הנוער סינגפור. המשלחת כללה 30 ספורטאים שהתחרו ב-12 ענפי ספורט. המשלחת זכתה בשבעה מדליות, מתוכן מדליית זהב יחידה. המשלחת הגיעה להישגים משמעותיים בענפים התעמלות עם זכייה במדליית זהב בתרגיל הטבעות ושתי מדליות כסף בתרגילים מתח לנערים וקרקע לנערות ועם דירוג במקום הרביעי בקרב רב לנערים בהתעמלות מכשירים ומקום שישי בקרב רב לנערות. כמו כן, המשלחת דורגה במקום השביעי בתרגילים קפיצות לנערות ומקבילים מדורגים ומקום שמיני בסוס סמוכות. המשלחת רשמה הישגים נאים גם בענף האתלטיקה עם זכייה בשתי מדליות כסף בריצת 400 מטר לנערות וקפיצה לרוחק לנערות, והעפלה לשלושה גמרים בהם דורגה במקום החמישי בריצת 3000 לנערות, מקום שישי ביידוי פטיש לנערות ומקום עשירי בריצת 3000 לנערים. בענף החתירה המשלחת זכתה במדליית ארד בטורניר היחידים לנערים ומקום חמישי בטורניר הזוגות לנערות. בענף השחייה הם זכו במדליית ארד במשחה 50 מטר לנערים בסגנון שחיית חזה ובמקום השישי במשחה 100 מטר לנערים בסגנון שחייה חופשית. ספורטאי המשלחת דורגו במקום הרביעי בענף הקאנו/קיאק בתחרות הספרינט בקאנו. בענף הרמת משקולות המשלחת דורגה במקום החמישי בקטגוריות המשקל עד 56 ק"ג לנערים ומעל 63 ק"ג לנערות. המשלחת העפילה לרבעי גמר בסיף בטורנירים דקר לנערים ולנערות וחרב לנערים. ספורטאי המשלחת לא הגיעו להישגים בענפים איגרוף, ג'ודו, טניס, טניס שולחן וקליעה.
אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה המשלחת הגדולה ביותר שרומניה שלחה עד כה. המשלחת מנתה 41 ספורטאים שהתחרו ב-13 ענפי ספורט. המשלחת זכתה בחמישה מדליות, מהן שתי מדליות זהב. המשלחת הגיעה להישגים משמעותיים בענפים חתירה עם זכייה בשתי מדליות זהב בטורניר הזוגות לנערים וטורניר הזוגות לנערות, ג'ודו עם זכייה במדליית כסף בקטגוריית משקל עד 63 ק"ג לנערות, ואתלטיקה עם זכייה בשתי מדליות כסף בהדיפת כדור ברזל והטלת כידון לנערים, והעפלה לשישה גמרים בהם סיימה במקום החמישי בקפיצה לרוחק לנערים, מקום שמיני בזריקת דיסקוס לנערות, מקום תשיעי בריצת 800 מטר לנערים וריצת 3000 מטר לנערות, ומקום עשירי בריצת 200 מטר לנערות והליכה תחרותית לנערים למרחק של 10 ק"מ. המשלחת, בניגוד לאולימפיאדת הנוער סינגפור, לא הגיעה להישגים משמעותיים בענף ההתעמלות אך רשמה מספר הישגים לאחר שסיימה במקום הרביעי בהתעמלות אמנותית בטורניר היחידות, ובתרגילים קפיצות וקרקע לנערות, מקום שביעי בקרב רב לנערות ובתרגיל המקבילים מדורגים, ומקום שמיני בתרגיל הקורה. בענף הרמת משקולות המשלחת סיימה במקום הרביעי בקטגוריית משקל עד 56 ק"ג לנערים, מקום חמישי בקטגוריית משקל עד 63 לנערות ומקום שישי בקטגוריות משקל עד 69 ק"ג לנערים ועד 53 ק"ג לנערות. ספורטאי המשלחת העפילו לשני גמרים בשחייה בה סיימו במקום החמישי במשחה 100 מטר לנערים בסגנון שחיית גב ומקום שביעי במשחה 50 מטר לנערים בסגנון שחיית גב. נבחרת הנערים בכדורסל העפילה לרבע הגמר שם נוצחה על ידי . המשלחת לא הגיעה להישגים בענפים איגרוף, טאקוונדו, טניס, טניס שולחן, סיף וקאנו/קיאק.
אולימפיאדת הנוער אינסברוק (2012)
רומניה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה 22 ספורטאים שהתחרו בתשעה ענפי ספורט. המשלחת רשמה הישגים בענפים סקלטון עם דירוג במקום הרביעי בטורניר הנערים ודירוג במקום העשירי בטורניר הנערות, בובסלי עם דירוג במקום השישי בטורניר הזוגות לנערים, ולוז' עם דירוג במקום השמיני בטורניר הזוגות לנערים ובמקום האחת עשרה בטורניר הקבוצות מעורב. בענף ההחלקה מהירה היא דורגה במקום העשירי במירוץ ל-500 מטר נערים. ספורטאי המשלחת לא הגיעו להישגים בענפים ביאתלון, תחרות הכישורים לנערים ולנערות בהוקי קרח, סקי אלפיני, סקי למרחקים וקפיצות סקי.
אולימפיאדת הנוער לילהאמר (2016)
המשלחת לאולימפיאדת הנוער לילהאמר כללה 22 ספורטאים שהתחרו בתשעה ענפים. המשלחת זכתה במדליית זהב יחידה. המשלחת הגיעה להישג משמעותי עם זכייה במדליית זהב בתחרות הכישורים לנערים בענף ההוקי קרח, ועם דירוג במקום הרביעי בטורניר הזוגות נערים ובמקום השישי בטורניר הקבוצות מעורב בענף הלוז'. ספורטאי המשלחת שיפרו את הישגים מאולימפיאדת הנוער אינסברוק ודורגו במקום הרביעי בטורניר הנערים בענף הבובסלי ובמקום השביעי בטורניר הנערות בענף הסקלטון. בענף הקפיצות סקי המשלחת דורגה במקום התשיעי בטורניר הנערות. ספורטאי המשלחת לא הגיעו להישגים בענפים ביאתלון, החלקה מהירה, סקי אלפיני וסקי למרחקים.
אולימפיאדת הנוער לוזאן (2020)
המשלחת לאולימפיאדת הנוער לוזאן כללה 35 ספורטאים שהתחרו בעשרה ענפי ספורט והייתה למשלחת הגדולה ביותר של רומניה למשחקי החורף האולימפיים לנוער. המשלחת זכתה בשתי מדליות זהב.
מדליות לפי משחקים
משחקי הקיץ width="20px"|
משחקי החורף
מדליות לפי ענף
משחקי הקיץ width="20px"|
משחקי החורף
ריטה טאשינגהם
ריטה טאשינגהם (באנגלית: Rita Tushingham; נולדה ב-14 במרץ 1942) היא שחקנית קולנוע תיאטרון וטלוויזיה בריטית, התפרסמה בעיקר בשנות ה-60.
קורות חיים
נולדה בליברפול ומגיל צעיר נמשכה לבמה. למדה משחק בעיר והחלה לעבוד כעוזרת במאי בתיאטרון ליברפול. לאחר שראתה מודעה על מבחן בד לסרט "קורטוב של דבש" לפי המחזה המצליח של שילה דילייני, התייצבה למבחן עם 2000 מועמדות והתקבלה.
הסרט היה ממייצגי הגל החדש הבריטי - סרטים ריאליסטים בשחור-לבן שכונו גם "סרטי כיור המטבח" וחשפו את הצד הפחות מושך של המעמד החברתי הנמוך בבריטניה. טאשינגהם בת ה-19 זכתה בפרסום עולמי, בפרס השחקנית הטובה ביותר בפסטיבל הקולנוע בקאן ב-1962 ובפרס באפט"א לשחקנית החדשה המבטיחה ביותר.
היא המשיכה להופיע בסרטים אבל לא הצליחה לשחזר את הצלחתה הראשונה. "נערי העור" (1964), "הנערה עם העיניים הירוקות" (1964), "דוקטור ז'יוואגו" (1965), "מרחפת" (1986) ו-"להיות ג'וליה" (2004).
כן הופיעה על הבמה ובמספר סדרות טלוויזיה בריטיות, בין היתר במיני-סדרה "תעלומת המגייה השחורה" ברשת BBC One.
בשנת 2020 שיחקה בסרט האימה "הבעלים", והצטלמה לסרטו החדש של הבמאי אדגר רייט "אתמול בלילה בסוהו", אשר עתיד לצאת לאקרנים במהלך 2021.
גזה דומבובארי
גזה דומבובארי (במקור שולהוף; השם ״דומבובארי״ (״מדומבובאר״) ניתן כתואר אצולה. בהונגרית: Dombóvári Géza; דומבובאר, 11 במרץ 1848 – בודפשט, 1 ביוני 1918) היה עורך דין וסוציולוג יהודי-הונגרי, מחברם של ספרי משפטים.
ביוגרפיה
גזה שולהוף נולד במשפחה יהודית כבנו של אדולף שולהוף שהיה רופא מפורסם מדומבובאר ולאחר מכן מהעיר פץ'. גזה השלים את לימודיו התיכוניים בפץ', באוניברסיטה למד בווינה, בפראג ולאחר מכן בבודפשט. הוא עסק רבות בדיני אצולה ודיני נאמנות והפך למומחה מוכר בהם. בשנת 1885 העניק לו מלך הונגריה, פרנץ יוזף הראשון, קיסר אוסטריה, תואר אצולה הונגרית (אביר או באנגלית Sir) כהכרה והוקרה על הישגיו בתחום המשפט ההונגרי. בשנות ה-60 של המאה ה-19 לקח דומבובארי חלק בתנועת האמנציפציה של היהודים, הן בנאומים והן בכתיבת מאמרים בנושא. מחקרו "תנועת הפועלים בהונגריה" היה חלוצי. מאמרי המשפט הציבורי שלו בשנות ה-70 ובשנות ה-80 של המאה ה-19 סייעו להבהיר נושאים מבלבלים במשפט הציבורי. ב-1884 פרסם את עבודתו בת שני הכרכים "אוסף החוקים הפליליים של הונגריה שבתוקף", שבאותה תקופה מילאה את החסר, לרבות כל המשפט הפלילי וההליכים הפליליים, וב-1888 פרסם בשלושה כרכים את עבודתו "ההסבר של חוק הפלילי ההונגרי" שהביאה גם את התפישה של בית המשפט העליון ההונגרי וגם של בתי משפט מחוץ להונגריה.
כתביו
בשפת המקור: בתרגום:
טייסון צ'נדלר
טייסון קליאוטיס צ'נדלר (באנגלית: Tyson Cleotis Chandler; נולד ב-2 באוקטובר 1982 בהנפורד, קליפורניה) הוא כדורסלן עבר אמריקאי, ששיחק בעמדת הסנטר.
לאורך הקריירה נבחר צ'נדלר לשחקן ההגנה של העונה, וכן נבחר פעם אחת לחמישיית ההגנה של העונה, פעמיים לחמישיית ההגנה השנייה ופעם אחת לחמישיית העונה השלישית. בעונת זכה עם דאלאס מאבריקס באליפות ה-NBA.
שיקגו בולס
מיד בתום לימודיו בבית הספר התיכון, הכריז צ'נדלר כי יוותר על לימודיו במכללה, וייגש להתמודד בדראפט. הוא נבחר על ידי קבוצת הלוס אנג'לס קליפרס בבחירה השנייה, אך הועבר מיד ב לשיקגו בולס ביחד עם בריאן סקינר בתמורה לאלטון ברנד.
שארלוט בובקאטס
צ'נדלר המשיך ושיחק במדי ניו אורלינס עד לסיום העונה, וביולי 2009 עבר לשארלוט בובקאטס בתמורה לאמקה אוקפור.
דאלאס מאבריקס
לאחר עונה אחת במדי הבובקאטס, עבר צ'נדלר בטרייד נוסף, ביחד עם אלקסיס אג'ינסה לקבוצת דאלאס מאבריקס בתמורה למאט קרול, אריק דמפיר ואדוארדו נאהרה. כבר בעונתו הראשונה בדאלאס, עונת, הפך צ'נדלר לבורג חשוב בקבוצה. הוא שותף ב-74 משחקים בעונה הסדירה בהם פתח בחמישייה ותרם 10.1 נקודות ו-9.4 ריבאונדים ב למשחק. הוא פתח גם בכל משחקי הפלייאוף, עזר לקבוצה לזכות באליפות ראשונה בתולדות המועדון לאחר ניצחון בסדרת הגמר בשישה משחקים על מיאמי היט ובסיום העונה נבחר לחמישיית ההגנה השנייה.
ניו יורק ניקס
לקראת עונת עזב צ'נדלר את דאלאס, וחתם בניו יורק ניקס על חוזה לארבע שנים תמורת 58 מיליון דולר. הוא תרם 11.3 נקודות למשחק, והוביל את הליגה עם שיא מועדון של הניקס של 67.9% אחוזי קליעה מהשדה. ובסיום העונה הוא נבחר לחמישיית העונה השלישית, ואף היה לשחקן הניקס הראשון שנבחר לתואר שחקן ההגנה של העונה. צ'נדלר המשיך להיות שחקן מרכזי ברוטציה של הניקס גם בעונה הבאה. הוא תרם לאורך העונה 10.4 נקודות ו-10.7 ריבאונדים למשחק, כולל שיא קריירה של 28 ריבאונדים בניצחון על גולדן סטייט ווריורס, כמות הריבאונדים הרבה ביותר שלוקח שחקן בניקס מאז 1985, והשווה את שיא המועדון כשקטף לפחות 20 ריבאונדים בשלושה משחקים רצופים. הוא נבחר לראשונה בקריירה לקחת חלק במשחק האולסטאר, ובסיום העונה נבחר לחמישיית ההגנה של העונה.
חזרה לדאלאס
בסיום עונת השיבה דאלאס מאבריקס את צ'נדלר לשורותיה, בטרייד שהעביר לצידו את ריימונד פלטון בתמורה לחוסה קלדרון, שיין לארקין, סמואל דלמברט, ויין אלינגטון ושתי בחירות דראפט עתידיות שעברו לניו יורק ניקס.
פיניקס סאנס
לקראת עונת חתם על חוזה ל-4 עונות בפיניקס סאנס, עבור כ-52 מיליון דולר. במהלך עונת סבל מפציעה מתמשכת בצוואר שגרמה לו להחמיץ 36 משחקים במצטבר במהלך כל העונה, כולל כל המשחקים בחודש האחרון. הגעתו של דיאנדרה אייטון לקבוצה גרמה לו לאבד את מקומו בחמישייה וצמצמה משמעותית את דקות המשחק שקיבל. בעקבות זאת הגיע עם הקבוצה להסכם על שחרור במהלך חודש נובמבר 2018.
לוס אנג'לס לייקרס
ב-6 בנובמבר 2018 חתם בלוס אנג'לס לייקרס על חוזה עד סיום עונת.
יוסטון רוקטס
ביולי 2019 חתם צ'נדלר על חוזה לעונה אחת ביוסטון רוקטס.
חורבת עלמית
חורבת עלמית היא אתר ארכאולוגי מתקופת הברזל, שנמצא בהרי יהודה כ־4 ק"מ מצפון מזרח להר הצופים וכ־1.5 ק"מ דרום־מזרח לענאתא. האתר שוכן על ראש שתי כיפות של גבעה אחת בגובה 638 מטר מעל פני הים, בסמוך לנחל זמרי ובגבול שמורת הטבע נחל פרת.
מרכז האתר הוא בכיפה הדרומית-המערבית ובה שרידי מבנים, מערות מגורים ואחסון, מערות קבורה וקברים נוספים, בורות מים, וטראסות. בדרומה של הכיפה הדרומית-המערבית נמצא קברו של שייח' עבד א-סלם, מייסדהּ של ענאתא, ולצדו קברים ערביים מודרניים.
בשנים 1973, 1981 ו־1999 נערכו חפירות הצלה במספר מערות קבורה ומגורים על מדרונות הכיפה הדרום־מערבית. במערות נתגלו טביעות "יהד".
לבד המערות שנחפרו ציינו הסוקרים מערת קבורה במדרון המערבי שבחזיתה חמש מדרגות. בפנים המערה חדר מבוא וחדר קבורה קטן, הכולל ארבעה כוכים. בסמוך למערת הקבורה, מערת קולומבריום עם 70 גומחות.
בחלק הצפון־מערבי של הכיפה חצובים שני בורות מים בסלע הקירטון. מדרום להם נמצאים שרידי גת, הכוללים משטח דריכה, בור איסוף וקטע פסיפס. בראש הכיפה מבנה ריבועי, שאורך צלעותיו 4 מטר.
בחלקו הצפוני-המזרחי של ראש הכיפה יש מערכת תת-קרקעית של ששימשה לתעשייה, הכוללת בית בד.
תסמונת סטנדל
תסמונת סטנדל או "תסמונת פירנצה" היא מצב פסיכוסומטי הכולל פעימות לב מהירות, עילפון, בלבול ואפילו הזיות, לכאורה המתרחשים כאשר אנשים נחשפים ליצירות אמנות, לחפצים או לתופעות של יופי רב.
מקור השם
אנרי בייל, הסופר צרפתי המוכר בשם העט "סטנדל", היה סופר צעיר כאשר יצא עם פמלייתו של נפוליאון לראשונה בחייו בשנת 1800 לאיטליה. רבים מספריו הגדולים ביותר נכתבו באיטליה ועליה. באחד מביקוריו באיטליה בשנת 1817 תיאר סטנדל חוויה שלימים העניקה לתסמונת את שמה: בביקורו בבזיליקה של סנטה קרוצ'ה בפירנצה, תיאר הסופר הנרגש כיצד חש "תחושת אקסטזה" בעת שהתבונן ביצירות האומנות הפזורות בה. ביציאתו נפעם מהבזיליקה מתאר סטנדל באוטוביוגרפיה שלו כיצד חש דפיקות לב חזקות, קוצר נשימה, וסיפר כיצד חשש שהוא עומד ליפול מרגליו.
זיהוי והגדרה
התופעה לא אופיינה מבחינה מקצועית כתסמונת פסיכיאטרית עד 1979, אז פרסמה גרציאלה מגריני, פסיכיאטרית בבית החולים סנטה מריה נובה בפירנצה, תצפיות על 106 מבקרים שנזקקו לאשפוז חירום, חלקם במחלקה פסיכיאטרית, ואשר רובם הובאו באלונקה לבית החולים ישירות מן הגלריות והמוזיאונים של העיר. התסמינים שאפיינה כללו סחרחורות, דפיקות לב, הזיות, בלבול, אובדן זהות, ותשישות גופנית. את מסקנותיה פרסמה בספר בשם ״תסמונת סטנדל״, בו ניתחה את התופעה ואפיינה את התסמינים לפי ארץ מוצאם של המאובחנים.
תסמונת סטנדל מאופיינת באירוע של התקף חרדה. החוויות כוללות גם אירועי דיסוציאציה (תחושת ניתוק ממודעות מלאה לעצמי, לזמן או לנסיבות), תחושת בלבול ועד כדי הזיות, בעקבות חשיפה ליצירות אומנות. התסמונת נגרמת בדרך כלל לאחר חשיפה לכמות רבה של יצירות אומנות במקום אחד, שגורמת לאנשים מסוימים לחוויה עוצמתית כל כך, שיכולה להוביל לתופעה המתוארת ואף להשחתה של יצירות האומנות.
התסמונת מכונה לעיתים גם היפר-קולטורמיה (אומנותיות-יתר) או תסמונת פירנצה. בדרך כלל, תסמונת סטנדל היא תופעה שחולפת מעצמה. בחלק מהמקרים יש צורך בהתערבות תרופתית על מנת להקל על התסמינים. יחד עם זאת, לרוב לא נגרמים סיבוכים נפשיים חמורים ממנה ולא נדרשת התערבויות טיפולית קבועה פרט לתמיכה בעת האירוע עצמו. אף על פי שעבור חלק מהאנשים אין רקע פסיכיאטרי קודם, עבור אחרים קיים רקע של בעיות נפשיות, של הפרעת אישיות גבולית וכן כאלה שחוו כבר התקפים פסיכוטיים בעברם.
דיווח עדכני יותר על תסמונת סטנדל היה בשנת 2018, שם אורח בגלריית אופיצי בפירנצה קיבל התקף לב בעת שהתפעם מהיצירה "הולדת ונוס" של סנדרו בוטיצ'לי.
הורה חדרה
הורה חדרה (ידוע גם במילותיו הראשונות הבה נרננה) הוא פזמון שכתב מרדכי הוניג בשנת 1941 ללחן חסידי עממי.
טחניים
טַחָניים (שם מדעי: Myliobatidae) היא משפחה של דגי סחוס מסדרת הטחנאים שבקבוצת הבטאים, בתוכה המינים הגדולים ביותר של בטאים – הגדול שבהם הוא מנטה ענק (Manta birostris), שאורכו עד 7 מטר ומשקלו 1,350 ק"ג.
הורה חדרה
רקע
השיר נכתב במלאת יובל ליסודה של המושבה חדרה.
כתבן
כתבן (באנגלית: WordPad) הוא מעבד התמלילים הבסיסי שנכלל כמעט בכל הגרסאות של Microsoft Windows מ-Windows 95 ואילך. הכתבן, שהחליף את התמלילן ששווק עם Windows 1.0 – Windows 3.0, נחשב למתקדם יותר מפנקס הרשימות, ולפשוט יותר מ-Microsoft Word וממעבד התמלילים של חבילת Microsoft Works.
טחניים
חלק מהמינים נעשו נדירים עקב דיג, פגיעה בבית הגידול או זיהום.
כתבן
תכונות
בעוד שכתבן מגיע עם יכולות עיצוב והדפסת טקסט, כולל הגדרות גופן ותמיכה בטקסט מודגש, נטוי, צבעוני ומיושר, חסרות בו פונקציות כמו בודק איות, תזאורוס ותכונות לשליטה על עיצוב העמוד. כמו כן, התוכנה אינה כוללת תמיכה בהערות שוליים ובהערות קצה. למרות שאינה יכולה ליצור אותן, התוכנה יכולה לקרוא, לעבד ולשמור על תכונות רבות נוספות של הפורמט הטבעי של התוכנה - תבנית טקסט עשיר (RTF), כגון טבלאות, כתב מחוק, כתב עילי ותחתי, צבעים "נוספים", צבעי רקע טקסט, רשימות ממוספרות, הזנה ימנית ושמאלית, קישורי URL, ומרווח שורות גדול מ-1. אחד היתרונות שלו הוא שימוש נמוך במשאבים, פשטות ומהירות. הדבקה ממסמך HTML אל תוך הכתבן, ממירה באופן אוטומטי את רוב התוכן ל-RTF (דבר שתלוי בחלקו בדפדפן האינטרנט שממנו הועתק הטקסט).
תוכנת הכתבן מתאימה לכתיבת הערות, טיוטות, מכתבים וסיפורים, ומותאמת לשימוש בטאבלטים, מחשבים ניידים וטלפונים חכמים שונים. על כן, התוכנה אינה מתאימה לשימושים מסחריים הנשענים על גרפיקה כבדה.
ניתן להזין תו שאינו במקלדת לתוכנה על ידי הקלדת הקוד ההקסדצימלי שלו ב-Unicode ביחד עם. באופן דומה ניתן להעביר את הקוד של תו מיישום אחר על ידי העתקתו לכתבן ביחד עם.
למרות ש-RTF הוא הפורמט הטבעי של התוכנה, היא אינה תומכת בתכונות הכלולות בפורמט RTF ממסמכים שנוצרו על ידי וורד החל מגרסה 2007 ואילך.
בגרסה ששוחררה עבור Windows XP נוספה תמיכה מלאה ביוניקוד, מה שאיפשר לה לתמוך במספר שפות, אך UTF-16 / UCS-2 Big Endian אינו נתמך. ניתן גם לפתוח קבצים שנוצרו על ידי מיקרוסופט וורד עד גרסה 2003, אם כי עשויות להתגלות בעיות תאימות בין הפורמטים. כמו כן, בניגוד לגרסאות קודמות, היא לא יכולה לשמור קבצים בפורמט .doc (רק .txt ו-.rtf). קבצים שנשמרו כטקסט Unicode מקודדים כ-UTF-16 LE. למען האבטחה, Windows XP Service Pack 2 וגרסאות מאוחרות יותר של Windows וחבילות השירות שלה הפחיתו את התמיכה בפתיחת קובצי WRI ששימשו את התמלילן הישן יותר.
הגרסה ששוחררה עבור Windows XP Tablet PC Edition SP2 ועבור Windows Vista כוללת זיהוי דיבור, המאפשר למשתמש להכתיב לתוכנה מה שירצה. בגרסאות Windows אלה ומאוחרות יותר, ניתן להתקין הרחבות המאפשרות לדוגמה בדיקת איות ודקדוק. כמו כן, במערכות מויסטה ואילך, הושמטה לחלוטין התמיכה בפתיחת מסמכי וורד, הן בגלל בעיות תאימות שונות והן בגלל סיכוני אבטחה. לצורך צפייה במסמכי וורד, מיקרוסופט המליצה על Microsoft Word Viewer שהופץ בחינם.
הגרסה ששוחררה עבור Windows 7 כללה אפשרות לפתיחת מסמכים שנוצרו בתוכנות OpenOffice לגרסאותיהן, וכן הציגה ממשק משתמש חדש בסגנון Ribbon בדומה לממשק שהוצג בגרסאות Microsoft Office מ-2007 ואילך.
הורה חדרה
רקע
חוקר הזמר העברי אליהו הכהן הצביע על דמיון בין לחן השיר "זמר" שהלחין נחום נרדי ל"הורה חדרה".
השיר פופולרי בריקודי עם בישראל. את הריקוד יצר יענקלה לוי.
אדוארד בנדק בורנשווילר
אדוארד בנדק ברונשווילר (1910–1987) היה אזרח שווייצרי שמונה על ידי הוועד הבינלאומי של הצלב האדום לנהל את מנזר פאנונהאלמה מטעמם, בחודשים האחרונים של הכיבוש הגרמני, לקראת סוף מלחמת העולם השנייה.
באותה תקופה, אותם יהודים הונגרים שלא נשלחו בטרנספורטים למחנות ההשמדה הוצעדו מערבה בכוח ורבים מצאו את מותם בצעדות אלה. ההוראות של בורן לברונשוויילר היו שילדים שאיבדו את הוריהם או נזקקו להגנה אחרת היו יכולים לקבל מחסה, אך חל איסור לקבל 'אישים פוליטיים', גברים וילדים מעל גיל 14. למעשה, הנזירים בפנונהלמה העלימו עין מההוראות הללו.
כשהצבא האדום התקרב לפנונלהמה, אוכלוסיית הפליטים גדלה לכ -3000 איש. בעקבות תבוסת כוחות ההגנה סביב המנזר באפריל 1945, הצבא האדום השתלט על האזור וברונשוויילר והצלב האדום גורשו מהמנזר.
בשנת 2001, במאי הונגרי, זילבשטר סיקלוסי, צילם סרט תיעודי על פרק זה שכותרתו "הטירה שלי, המקלט שלי" ("Menedéket adó váram" בהונגרית). ב־17 באוקטובר 2006 נתלה במנזר לוח זיכרון לברונשוויילר. ב־31 במרץ 2009 העניק שגריר ישראל בהונגריה פרס לראש המנזר הנוכחי, ויד ושם הכיר לאחר מותו בברונשווילר כחסיד אומות העולם על מעשיו בהגנה על הפליטים.
חואן סמינריו
חואן רוברטו סמינריו רודריגס (בספרדית: Juan Roberto Seminario Rodríguez, נולד ב-22 ביולי 1936 בפיורה שבפרו) הוא כדורגלן עבר פרואני ששיחק מתחילת שנות ה-50 ועד תחילת 70 של המאה ה-20 בעמדות הקיצוני השמאלי והחלוץ. סמינריו שיחק במספר מועדונים באירופה ובהם ספורטינג ליסבון, ריאל סרגוסה, פיורנטינה וברצלונה. כשחקן סרגוסה היה מלך השערים של הליגה הספרדית לעונת 1961/1962. בנוסף, ב-19 הופעות במדי נבחרת פרו הבקיע שישה שערים.
קריירה
ב-1961 עבר לספרד והוא חתם לשלוש עונות בריאל סרגוסה, אותה אימן ססאר רודריגס. תחילת דרכו של סמינריו בספרד הייתה נפלאה. כבר במשחק השני שלו בליגה כבש שער בכורה, בהפסד לאלצ'ה. במחזור הבא, ב-17 בספטמבר, הבקיע רביעייה בניצחון 6 - 1 על ראסינג סנטנדר. בהמשך גם כבש שלושערים בניצחונות על ריאל אוביידו ועל אספניול. בסך הכול, השתתף בכל 30 מחזורי הליגה לעונה זו והוא כבש 25 שערים, יותר מכל שחקן, ובכך היה מלך השערים של הליגה. נכון להיום, הוא השחקן היחיד מסרגוסה שמוכתר כמלך שערי הליגה הספרדית, ואף שחקן אחר בהיסטוריית המועדון לא כבש יותר שערי ליגה ממנו במהלך עונה בודדת. סרגוסה סיימה את העונה במקום הרביעי, ובגביע הספרדי, שם הגיעה לחצי הגמר, כבש 3 שערים לעונה זו.
בעונה הבאה הבקיע 8 שערים ב-8 משחקי ליגה, לפני שחתם בפיורנטינה. במחזור השמיני, ב-4 בנובמבר 1962, הבקיע רביעייה בניצחון 6 - 1 על מיורקה לעיני נציגים של פיורנטינה, שהתרשמו מיכולתו והחתימו אותו בקבוצתם לאחר המשחק. פיורנטינה שילמה לסרגוסה 20 מיליון פסטות תמורת העברתו אליה, סכום גבוה מאוד לאותם ימים - לצורך ההשוואה, התקציב השנתי כולו של סרגוסה לאותה עונה היה כ-22 מיליון פסטות. בעונתו הראשונה בקבוצתו החדשה הבקיע 10 שערים ב-24 משחקי ליגה. בעונה הבאה הבקיע 5 שערי ליגה בלבד ב-23 המשחקים בהם שותף. בגביע האיטלקי הגיע עם פיורנטינה עד חצי הגמר, שם רומא הדיחה את קבוצתו בדו-קרב בעיטות עונשין. בעונה זו הבקיע סמינריו 4 שערים בגביע, כולל השער היחיד לזכות קבוצתו בזמן הרגיל של חצי הגמר, שהסתיים בתיקו 1-1 לפני הדו-קרב.
בסיום העונה חזר סמינריו לספרד וחתם בשורות ברצלונה, מהבכירות בכדורגל בספרד, שם חבר לחלוץ הפרגוואיי קאייטנו רה ולמאמנו בימיו בסרגוסה ססאר רודריגס. בעונת 1964/1965 הבקיע 13 שערי ליגה ב-23 משחקים, כשבין היתר כבש צמדים בניצחונות על מורסיה ב-4 באוקטובר 1964 ועל לאס פאלמס ב-3 בינואר 1965. ברצלונה, שסבלה מחוסר יציבות, החליפה את ססאר בוויסנס ססוט במהלך העונה, והיא סיימה אותה במקום ה-6. בסיבוב הראשון של גביע ערי הירידים פגשה ברצלונה את קבוצתו הקודמת של סמינריו, פיורנטינה. המשחק הראשון הסתיים בניצחון 1 - 0 לפיורנטינה. בגומלין כבש סמינריו צמד, ברצלונה ניצחה 2 - 0 ועלתה לשמינית הגמר. סמינריו הבקיע שערים גם בשמינית הגמר נגד סלטיק וברבע הגמר נגד שטרסבורג, שהדיחה את ברצלונה מהמפעל. בגביע הספרדי השתתף רק בשני משחקי רבע הגמר נגד ריאל סרגוסה, כשבראשון שבהם הבקיע שער, אך קבוצתו הודחה בתוצאה מצטברת של 7 - 4.
בשל כך, עזב סמינריו בן ה-31 את ברצלונה ועבר לסבדל, קבוצה נוספת מקטלוניה ששיחקה באותם ימים בליגה הראשונה בספרד. בעונת 1967/1968 פתח סמינריו ב-25 משחקי ליגה בהם כבש 8 שערים, בהם צמד בניצחון 3 - 2 אצל ריאל בטיס ב-24 בספטמבר 1967, והוא עזר לקבוצתו לסיים במקום ה-12 בליגה. בעונה הבאה כבש שער ליגה בודד ב-10 משחקים בהם לקח חלק, בהפסד 3 - 1 ללאס פאלמס ב-24 בנובמבר 1968. בנוסף, בשמינית גמר הגביע הספרדי בסוף העונה הבקיע שער במשחק נגד גרנדה, שהדיחה את סבדל במשחק שובר שוויון.
ב-1969 שב לפרו, והיה שחקן-מאמן באתלטיקו גראו, קבוצה מעיר הולדתו פיורה. לאחר מכן שיחק בחואן אאוריץ' שמהעיר צ'יקלאיו במהלך החצי הראשון של שנת 1970 ובכל עונת 1971. ב-1972 היה שחקן-מאמן באתלטיקו טורינו, שם פרש ממשחק.
2004 באסטרונאוטיקה
שיגורי לוויינים
שיגורים שנכשלו מסומנים ב אדום. שיגורים מאוישים מסומנים ב ירוק.
רכיבתיות
בתכנון עירוני, רכיבתיות או רכיבוּת (באנגלית: Cyclability) היא מושג המתאר את מידת הנוחות והבטיחות של רכיבה על אופניים באזור נתון. למידת רכיבתיות רבה יתרונות כגון שיפור בריאותם של הרוכבים, הורדת רמת זיהום האוויר והרעש בתוך העיר, שיפור זרימת התנועה והעלאת הפריון.
בטיחות
השביל צריך לאפשר ראות טובה לצמתים ולמקומות בהם נדרשת תגובה מצד הרוכב, תוך הימנעות מעקומות חדות. הצמתים, בתורם, נדרשים להיות מסומנים היטב ומוגנים הן כלפי הרוכבים והן כלפי יתר התנועה.
על מסלולי הרכיבה להימנע ממכשולים כמו עמודי תאורה או ספסלים. כמו כן יש למנוע מדרגות, ובמקרה זה מקובל השימוש ברמפות לאופניים. בנוסף, על המדרכה להיות שטוחה, עם מכשולים מונמכים דוגמת שוליים וחומרים שאינם מפעילים התנגדות רבה מדי, וכן ניקוז ומניעת החלקה בגשם.
עקביות
על שבילי האופניים לכסות את כל רחבי העיר, כך שיאפשרו הגעה באופניים לכמות הגדולה ביותר האפשרית של יעדים. באופן אידיאלי, צריך להיות שביל אופניים בטווח של 250 מטרים מכל נקודה בעיר. עליהם להיות מחוברים זה לזה באופן רציף, ולהציע חניה לאופניים בתחילתם וביעדיהם. יתר על כן, עיצוב שבילי האופניים נדרש להיות אחיד כך שכל הרוכבים יוכלו להבין בקלות את צורת השימוש בשביל תוך הימנעות מעימותים.
לסיום, כל המסלולים צריכים להיות מתומררים, לרבות היעדים המוצעים בכל אחד מהשבילים.
ישירות
אופניים מונעים בעזרת פעילות גופנית של בני אדם, ולכן על הרשת לאפשר תנועה ישירה ללא מאמץ גדול. כך, יש להימנע או לצמצם במידת האפשר מדרונות או עליות תלולות.
המסלולים נדרשים להיות ישירים ככל הניתן, ללא צורך בסטיות גדולות. עליהם לעבור ברחובות הראשיים המארחים בדרך כלל את רוב החנויות והשירותים וכן נדרשים להימנע ככל האפשר מצמתים הדורשים מאמץ פיזי רב יותר.
מדדים
אחד המדדים הטובים ביותר למידת הרכיבתיות בעיר היא השיעור המאוזן של המגדרים והגילאים שעושים שימוש באופניים. נשים, ילדים וקשישים הם אלו שיש להם התפיסה הגדולה ביותר של חוסר ביטחון, כך שאם עיר בעלת יכולת רכיבה נמוכה, הם לא ישתמשו באופניים להתניידות. לעומת זאת, הרכב רוכבים הדומה לדמוגרפיה של המקום יעיד על רכיבתיות גבוהה.
מנהטן (פירושונים)
ראו גם
}}
יחסי אוגנדה–אוסטרליה
יחסי אוגנדה–אוסטרליה הם היחסים הדיפלומטיים שבין הרפובליקה של אוגנדה לבין הקהילייה של אוסטרליה.
היסטוריה
בין הרפובליקה של אוגנדה לבין הקהילייה של אוסטרליה מתקיימים יחסים דיפלומטיים רשמיים. שתי המדינות הן חברות מלאות בארגון האומות המאוחדות ובחבר העמים הבריטי. בין המדינות מתנהל סחר לא משמעותי מאוד בהיקפו.
נבחרת ישראל ברוגבי נשים
נבחרת הנשים של ישראל ברוגבי היא קבוצת הרוגבי שביעיות המיצגת את ישראל במשחקים בינלאומיים.
הנבחרת הוקמה בשנת 2004, וארבע שנים לאחר מכן העפילה לטורניר הגמר של אליפות אירופה. כיום היא מדורגת במקום ה-16 ביבשת.
היסטוריה
ליגת הנשים בישראל הוקמה בשנת 2001, ושלוש שנים אחר כך הוקמה הנבחרת. בשנת 2005 השתתפה הנבחרת לראשונה באליפות אירופה לנבחרות דרג ב', וסיימה במקום התשיעי מתוך 12 נבחרות. בשנים 2006 ו-2007 סיימה הנבחרת במקום החמישי והשישי בהתאמה.
בשנת 2008 התקיימה אליפות אירופה הכללית. נבחרת ישראל הפסידה לנבחרת רומניה במשחק הראשון אולם הצליחה לנצח ברצף לאחר מכן את נבחרות קרואטיה, גיאורגיה, בוסניה-הרצגובינה ואוסטריה וסיימה לבסוף במקום השני בבית המוקדמות. בשלב ההצלבה הפסידה נבחרת ישראל לנבחרת פינלנד אולם ניצחה לאחר מכן את בולגריה במשחק המכריע והעפילה לטורניר הגמר כאחת מ-16 הנבחרות החזקות ביבשת. את הטורניר סיימה הנבחרת במקום ה-15.
הישגי הנבחרת גרמו לקפיצה בדירוג האירופי שלה, ובשנת 2009 היא הייתה מדורגת במקום ה-15 ביבשת מה שהקנה לה השתתפות באליפות אירופה לנבחרות דרג א'. באליפות זו סיימה הנבחרת במקום ה-7 מתוך 12.
באליפות אירופה האחרונה לנבחרות דרג א' שהתקיימה ב-2018, סיימה הנבחרת במקום העשירי.
מריה מנואלה, נסיכת פורטוגל
מריה מנואלה, נסיכת פורטוגל (בפורטוגזית: Maria Manuela de Portugal; 15 באוקטובר 1527 - 12 ביולי 1545) הייתה בתו של ז'ואאו השלישי, מלך פורטוגל ואשתו של פליפה השני, מלך ספרד.
ביוגרפיה
מריה מנואלה נולדה ב-15 באוקטובר 1527 בקוימברה, לז'ואאו השלישי, מלך פורטוגל ולקתרינה מאוסטריה, מלכת פורטוגל, בתם של פליפה הראשון, מלך קסטיליה וחואנה הראשונה, מלכת קסטיליה.
ב-12 בנובמבר 1543 התחתנה מריה מנואלה בסלמנקה עם בן דודה פליפה, נסיך ספרד, בנו של קרל החמישי, קיסר האימפריה הרומית הקדושה. ב-8 ביולי 1545 ילדה מריה מנואלה את בנה קרלוס, נסיך אסטוריאס, אולם כעבור 4 ימים מתה כתוצאה משטף דם.